5. ทรัพย์สินที่ใช้ในการประกอบธุรกิจ

5.1 ทรัพย์สินถาวรหลักที่ใช้ในการประกอบธุรกิจ

บริษัทฯ มีทรัพย์สินถาวรที่ใช้ในการประกอบธุรกิจที่หักค่าเสื่อมราคา
โดยวิธีคำนวณแบบเส้นตรงตามอายุการใช้งานโดยประมาณของทรัพย์สินเป็นระยะเวลา 5 - 30
ปีขึ้นอยู่กับประเภทของทรัพย์สิน โดย ณ วันที่ 31 ธันวาคม 2554 และ 31 ธันวาคม 2555
ทรัพย์สินของบริษัทฯ มีมูลค่าทางบัญชีสุทธิจำนวน 351.7 ล้านบาท และ 332.0 ล้านบาท ตามลำดับ
สามารถสรุปได้ดังนี้

หมายเหตุ : * อาคารโรงงานและสำนักงานตั้งอยู่บนที่ดินที่บริษัทฯ เช่าจาก TSTE

**บริษัทฯ นำอาคารโรงงานและเครื่องจักรทั้งหมดที่บริษัทฯ เป็นเจ้าของกรรมสิทธิ์
รวมถึงสิทธิการเช่าที่ดิน 30 ปีจาก TSTE
มาใช้เป็นหลักทรัพย์ค้ำประกันวงเงินกู้จากสถาบันการเงินของบริษัทฯ
การค้ำประกันและการนำหลักทรัพย์ค้ำประกันทั้งหมดทำให้บริษัทฯ ได้รับวงเงินกู้ประกอบด้วย

-   หนังสือค้ำประกัน 5 ล้านบาท

-   เลตเตอร์ออฟเครดิต ทรัสต์รีซีท และเงินกู้ยืมระยะสั้น 700 ล้านบาท

-   เงินเบิกเกินบัญชี 15 ล้านบาท

-   สัญญาซื้อขายเงินตราต่างประเทศล่วงหน้า 800 ล้านบาท

5.2 ทรัพย์สินที่ไม่มีตัวตน

บริษัทมีเครื่องหมายการค้าทั้งหมด 12 ตราสินค้า โดยบริษัทฯ
ได้ยื่นจดทะเบียนเครื่องหมายการค้ากับสำนักเครื่องหมายการค้า กรมทรัพย์สินทางปัญญา
กระทรวงพาณิชย์ ตั้งแต่วันที่ 27 มีนาคม 2555 ซึ่งหากดำเนินการเสร็จแล้ว บริษัทฯ
จะเป็นเจ้าของเครื่องหมายการค้าโดยมีอายุ 10 ปี นับจากวันที่ยื่นขอจดทะเบียนเครื่องหมายการค้า
รายละเอียดของเครื่องหมายการค้ามีดังนี้

+-------------------+--------------------------+-----------------------+
| รายละเอียด         | ภาพเครื่องหมาย             | ประเภทสินค้า            |
|                   |                          |                       |
| เครื่องหมายการค้า    |                          |                       |
| /บริการ            |                          |                       |
+===================+==========================+=======================+
| 1. ตราปังทอง       | []                       |   แป้งสำเ              |
|                   |                          | ร็จรูปสำหรับทำขนมปังโฮลวีท |
|                   |                          |   มีปริมาณโฮลวีทสูงถึง     |
|                   |                          |   ร้อยละ 50            |
|                   |                          |   อุดมไปด้วยใยอาหาร     |
|                   |                          |   วิตามิน แร่ธาตุ         |
|                   |                          |   และสารต้านอ          |
|                   |                          | นุมูลอิสระสำหรับผู้ที่รักสุขภาพ |
+-------------------+--------------------------+-----------------------+
| 2. ตราปังแดง       | []                       | แป้งสาล                |
|                   |                          | ีคุณภาพพิเศษสำหรับทำขนมปัง |
|                   |                          | เหมาะ                 |
|                   |                          | สำหรับใช้ทำขนมปังชนิดต่างๆ |
|                   |                          | เช่น ขนมปังแซนวิช        |
|                   |                          | ขนมปังกะโหลก           |
|                   |                          | ขนมปังไส่ใส้ต่างๆ         |
+-------------------+--------------------------+-----------------------+
| 3. ตราปังเหลือง     | []                       | แป้งสาลีสำหรับทำขนมปัง    |
|                   |                          | มีความเหนียวและยืดหยุ่นดี   |
|                   |                          | แป้งชนิดนี้เหม            |
|                   |                          | าะสำหรับใช้ทำขนมปังแซนวิช |
|                   |                          | ขนมปังใส่ใส้ โดนัทยีสต์     |
|                   |                          | เดนิส แพสทรี้ พิซซ่า       |
+-------------------+--------------------------+-----------------------+
| 4. ตราเส้นทอง      | []                       | แป้งสา                 |
|                   |                          | ลีสำหรับทำบะหมี่กึ่งสำเร็จรูป |
+-------------------+--------------------------+-----------------------+
| 5. ตราเส้นหยก      | []                       | แป้งสาล                |
|                   |                          | ีสำหรับทำบะหมี่คุณภาพดีพิเศษ |
|                   |                          | ทำบะหมี่สด และหมี่เกี๊ยว    |
+-------------------+--------------------------+-----------------------+
| 6. ตราเส้นเหลือง    | []                       | แป้งสาลีสำหรับทำบะหมี่สด   |
|                   |                          | หรือแผ่นเกี๊ยว            |
+-------------------+--------------------------+-----------------------+
| 7. ตราลูกกลิ้ง       | []                       | แป้ง                   |
|                   |                          | สาลีอเนกประสงค์เหมาะสำห |
|                   |                          | รับใช้ทำขนมได้หลายชนิดเช่น |
|                   |                          | โดนัท โรตี คุกกี้ ขนมเปี๊ยะ  |
|                   |                          | ขนมไข่ ขนมสาลี่ แพนเค้ก   |
|                   |                          |                       |
|                   |                          | วาฟเฟิล ซาลาเปา        |
|                   |                          | และขนมทอดต่างๆ         |
+-------------------+--------------------------+-----------------------+
| 8. ตรากังหัน        | []                       | แป้งส                  |
|                   |                          | าลีที่เหมาะสำหรับใช้ทำบิสกิต |
|                   |                          | ขนมปังกรอบ ขนมไข่       |
|                   |                          | วาฟเฟิล แพนเค้ก โดนัทเค้ก |
|                   |                          |                       |
|                   |                          | ขนมสาลี่ และขนมทอดต่างๆ  |
+-------------------+--------------------------+-----------------------+
| 9. ตราต้าหลงเปา    | []                       | แป้งสาล                |
|                   |                          | ีเหมาะสำหรับใช้ทำซาลาเปา |
|                   |                          | เค้ก คุกกี้ ปุยฝ้าย ขนมสาลี่  |
|                   |                          | เอแคลร์ โมจิ แยมโรล     |
|                   |                          |                       |
|                   |                          | ขนมไข่                 |
+-------------------+--------------------------+-----------------------+
| 10. ตราคู่โก๋        | []                       | แป้งสาลีสำหรับทำปาท่องโก๋  |
+-------------------+--------------------------+-----------------------+
| 11. ตราหัวใจ       | []                       | แป้งสาลีผ่านกรรมวิธีพิเศษ   |
|                   |                          | ทำให้เนื้อแป้งมีสีขาวละเอียด |
|                   | []                       |                       |
|                   |                          | เห                    |
|                   |                          | มาะสำหรับใช้ทำบัตเตอร์เค้ก |
|                   |                          | สปองค์เค้ก ชิฟฟ่อนเค้ก     |
|                   |                          |                       |
|                   |                          | และเค้กต่างๆ            |
+-------------------+--------------------------+-----------------------+
| 12. ตรากุลาแดง     |                          | แป้งสาลีโปรตีนสูง         |
|                   |                          | สำหรับใช้ทำอาหารสัตว์ เช่น |
|                   |                          | อาหารกุ้ง อาหารปลา      |
|                   |                          | อาหารสุนัข เป็นต้น        |
+-------------------+--------------------------+-----------------------+

5.3 นโยบายการลงทุนของบริษัทในบริษัทย่อยและบริษัทร่วมในอนาคต

ตามมติคณะกรรมการบริษัท ครั้งที่ 3/2555 วันที่ 15 มีนาคม 2555
ได้มีมติกำหนดนโยบายการลงทุนในบริษัทย่อยและ/หรือ บริษัทร่วมของบริษัทในอนาคต
โดยในอนาคตบริษัทฯ อาจมีการขยายขอบเขตการดำเนินธุรกิจ
จึงอาจมีการจัดตั้งบริษัทย่อยหรือบริษัทร่วมขึ้นเพื่อเป็นการสนับสนุนการดำเนินธุรกิจหลักของบริษัทฯ
ซึ่งบริษัทฯ มีนโยบายจะส่งกรรมการบริษัทฯ
เข้าไปเป็นกรรมการของบริษัทย่อยหรือบริษัทร่วมดังกล่าว
เพื่อร่วมกำหนดนโยบายการดำเนินงานให้เป็นไปในทิศทางเดียวกันและเอื้อต่อการดำเนินธุรกิจของกลุ่ม

การควบคุมดูแลบริษัทย่อยและบริษัทร่วมนั้น โดยส่วนใหญ่จะมีข้อตกลงกับผู้ร่วมลงทุน เช่น กรณี
การลงทุนในกิจการร่วมค้าจะกำหนดจำนวนกรรมการซึ่งเป็นบุคคลที่บริษัทฯ
เป็นผู้กำหนดโดยใช้สัดส่วน การถือหุ้นเป็นเกณฑ์กำหนดจำนวนกรรมการที่จะเข้าไปควบคุมดูแล
สำหรับบริษัทย่อย บริษัทฯ
จะส่งกรรมการเข้าไปเป็นตัวแทนมากกว่ากึ่งหนึ่งของจำนวนคณะกรรมการทั้งหมด
หากการดำเนินการมีผลกระทบต่อบริษัทฯ อย่างมีนัยสำคัญ
จะต้องขออนุมัติจากที่ประชุมกรรมการของบริษัทฯ ก่อน
และในกรณีที่เป็นการเข้าทำรายการที่เกี่ยวโยงกันจะต้องผ่านการพิจารณาอนุมัติจากคณะกรรมการตรวจสอบอีกด้วย